Produktionschef Jon Jensen bekræfter over for TV2/Nord, at jernstøberiet skal fyre 80 timelønnede medarbejdere. Fyringerne er offentliggjort overfor medarbejderne, men der sættes først navne på fyresedlerne den 23. februar. Jon Jensen begrunder fyringerne med en generel tilbagegang i ordrebøgerne. Allerede tilbage i oktober måtte man sige farvel til 28 medarbejdere og cirka 27 igen i november.
Jernstøberiet Dania A/S i Aars fyrer 80 timelønnede medarbejdere ud af i alt 245. 50 funktionærstillinger bliver ikke berørt.